Նոյեմբերի 29-ը հայտնի է նրանով, որ 1920 թվականին այդ օրը 11-րդ բանակը մուտք գործեց Քարվանսարա` ներկայիս Իջևան, իսկ Հայաստանի Հեղկոմի նախագահ Սարգիս Կասյանը շտապեց հեռագիր ուղարկել Լենինին, որ Հայաստանում հաստատվել է խորհրդային իշխանություն: Ըստ էության, նոյեմբերի 29-ը խորհրդայնացման օր հռչակելը պատմական կեղծիք էր, քանի որ Առաջին հանրապետության անկման համաձայնագիրը ստորագրվել էր դեկտեմբերի 2-ին, Ալեքսանդրապոլի ապօրինի և խայտառակ համաձայնագրի շրջանակներում: Մոտ 70 տարի հայ կոմունիստները կեղծիքն էին մատուցում բոլորիս` թաքցնելով իրականությունն Ալեքսանդրապոլի պայմանագ րի մասին: Հիմա գտնվել են մարդիկ, ովքեր ուզում են վերակենդանացնել նոյեմբերի 29-ը` ասես հուշելով, որ կարելի է վերադառնալ պատմության այն հատվածին, երբ «ռսի օրհնած ոտի» ներկայությամբ` մենք պետություն դարձանք: